
14. sjednice Vijeća Mjesnog odbora Novi Retkovec održane 14. srpnja 2026. 
Zagreb, Aleja javora 23 s početkom u 19,00 sati

Nazočni članovi Vijeća:
Stipo Arelić, Asmirka Belošević, Antun Borovčak, Nikolina Božić, Branka Branković Hajdarević, Ivana Ljubić, Danica Plečko, Dražen Rakitničan i Melita Vuk.

Predsjedava gospodin Dražen Rakitničan, predsjednik Vijeća.

Zapisnik vodi: Branka Branković Hajdarević

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati te otvara 14. sjednicu Vijeća Mjesnog odbora.

Predsjednik Vijeća daje zapisnik 13. sjednice na verifikaciju.
Vijeće prihvaća tekst zapisnika 13. sjednice Vijeća, bez izmjena.

Na prijedlog predsjednika Vijeće jednoglasno utvrđuje 

DNEVNI  RED

	1. 
	Zaključak o prijedlogu lokacija za jesensku sadnju stabala na području MO Novi Retkovec - donošenje zaključka

	2. 
	Zaključak o rješavanju aktualne komunalne problematike na području MO Novi Retkovec - donošenje zaključka

	3. 
	Pitanja, prijedlozi i obavijesti




Ad 1. Zaključak o prijedlogu lokacija za jesensku sadnju stabala na području MO Novi Retkovec - donošenje zaključka

Uvodno obrazloženje iznosi predsjednik Vijeća navodeći kako je primljena informacija podružnice Zrinjevac kako se u sklopu ovogodišnje sezone ozelenjivanja javnih zelenih površina planira provedba zamjenske sadnje porušenih i uklonjenih stabala. Uz navedeno, zatraženo je da se predlože i lokacije za novu sadnju stabala. 

U raspravi sudjeluju: Stipo Arelić, Asmirka Belošević, Antun Borovčak, Nikolina Božić, Branka Branković Hajdarević, Ivana Ljubić, Danica  Plečko, Dražen Rakitničan i Melita Vuk.


Nakon provedene rasprave, Vijeće jednoglasno donosi

Z A K LJ U Č A K
o prijedlogu lokacija za jesensku sadnju stabala na području MO Novi Retkovec 

(Zaključak se prilaže ovom zapisniku i njegov je sastavni dio.)

Ad 2. Zaključak o rješavanju aktualne komunalne problematike na području MO Novi Retkovec - donošenje zaključka

Uvodno obrazloženje iznosi predsjednik Vijeća pozivajući da se raspravi aktualna komunalna problematika na području Mjesnog odbora koja trenutno zahtijeva postupanje.  

U raspravi sudjeluju: Stipo Arelić, Asmirka Belošević, Antun Borovčak, Nikolina Božić, Branka Branković Hajdarević, Ivana Ljubić, Danica  Plečko, Dražen Rakitničan i Melita Vuk, 

Nakon rasprave Vijeće jednoglasno donosi

Z A K LJ U Č A K
o prijedlogu za sanaciju kanalizacijskih slivnika u Ulici platana, ispred kućnog broja 6

(Zaključak se prilaže ovom zapisniku i njegov je sastavni dio.)

Ad 3. Pitanja, prijedlozi i obavijesti

Predsjednik obavještava članove Vijeća o skorom završetku radova na uređenju novog prostora mjesne samouprave na adresi Dubrava 226. Prostor je potrebno opremiti pa članovi vijeća raspravljaju o namještaju koji bi bio neophodan u prostoru (stolovi, stolice, oprema za sanitarni čvor, za mini kuhinju, klima itd.)

Nakon toga vijećnici postavljaju sljedeća pitanja i prijedloge:
	Član Vijeća
	Kratak sadržaj pitanja ili prijedloga

	Svi vijećnici
	Raspravljalo se o planiranoj izgradnji kružnog toka  na križanju Aleje javora, Sitnica i Ulice sljezova temeljem Prometnog elaborata koji je izradila tvrtka Elipsa – SZ d.o.o. 
Predlaže se da se od nadležnih tijela zatraži da se izgradnji kružnog toka obavezno pristupi prije početka nove školske godine, uz uvažavanje već prije traženog – da se prilikom izgradnje vodi računa o izvedbi povišenog središnjeg provoznog dijela, kako bi se spriječilo zalijetanje vozila preko rotora i ako je moguće da u sredini bude posađeno stablo ili ukrasni grm.  

	Svi vijećnici
	Nastavno na zaključak Vijeća MO Novi Retkovec donesen na 11. sjednici, traži se upućivanje požurnice radi hitnog ograđivanja ruševnog objekta nekadašnje privremene crkve sv. Pavla u Dubravi 256 (k.č.br. 8225, k.o. Dubrava), kako bi se spriječio neovlašten pristup, osobito djece, te mogućnost nastanka ozljeda.

	Svi vijećnici
	Osim potrebe za novim klupama i stolovima u parku Sitnice (što je uvršteno u prijedlog prioriteta za Plan kom. aktivnosti u 2027.), predlaže se da se od nadležne podružnice zatraži popravak ogradnih panela u parku Sitnice i u parku Aleja lipa. 

	Svi vijećnici
	Traži se ponovo slanje požurnice za planiranu izgradnju polupodzemnih spremnika na adresi Aleja lipa 1a – 1h. 






Sjednica je završila u 19:30 sati. 

KLASA: 024-08/26-003/1571
URBROJ: 251-13-11-6/014-26-2
Zagreb, 14. srpnja 2026.

Zapisnik vodila:
Branka Branković Hajdarević

Predsjednik
Vijeća Mjesnog odbora Novi Retkovec

Dražen Rakitničan


Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 28. stavka 3. Poslovnika o radu Vijeća MO Novi Retkovec, Vijeće Mjesnog odbora Novi Retkovec, na 14. sjednici, 14. srpnja  2026., donijelo je



Z A K LJ U Č A K
o prijedlogu lokacija za jesensku sadnju stabala na području MO Novi Retkovec 

1. Vijeće je raspravljalo o prijedlogu lokacija za sadnju stabala u okviru jesenske sezone ozelenjivanja javnih zelenih površina za 2026. godinu.

1. Predlaže se da se u sklopu jesenske sadnje stabala u 2026. godini na području Mjesnog odbora Novi Retkovec izvrši sadnja stabala na sljedećim lokacijama: 
· Avenija Dubrava, od trgovine Lidl do ulaza u ulicu Sitnice, uz rub livade do nogostupa;
· Aleja javora 2, ispred objekta Osnovne škole Retkovec, s vanjske strane dvorišne ograde;
· Ulica platana, južna strana, od kbr. 10 do Ulice joha;
· Zelena površina od Ulice platana do Ulice kneza Branimira – s istočne strane Ulice 2. gardijske brigade „Gromovi“, k.č.br. 9583/5 k.o. Donja Dubrava;
· Čulinečka ulica – s istočne strane, na potezu od Ulice breza do Ulice platana. 

1. Ovaj Zaključak dostavlja se Vijeću Gradske četvrti Donja Dubrava na nadležno postupanje.




KLASA: 024-08/26-003/1571
URBROJ: 251-13-11-6/014-26-3
Zagreb, 14. srpnja 2026.

                                                                                                 PREDSJEDNIK VIJEĆA
                                                                                          Mjesnog odbora Novi Retkovec

     Dražen Rakitničan


Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 28. stavka 3. Poslovnika o radu Vijeća MO Novi Retkovec, Vijeće Mjesnog odbora Novi Retkovec, na 14. sjednici, 14. srpnja  2026., donijelo je



Z A K LJ U Č A K
o prijedlogu za sanaciju kanalizacijskih slivnika u Ulici platana, ispred kućnog broja 6

1. Vijeće je raspravljalo o problemu utonulih i oštećenih kanalizacijskih slivnika ispred stambene zgrade u Ulici platana, kućni broj 6, koji predstavljaju opasnost za kretanje  stanara te zbog oštećenja ne obavljaju svoju funkciju.

1. Predlaže se da se od nadležnih službi zatraži sanacija kanalizacijskih slivnika ispred stambene zgrade u Ulici platana, kućni broj 6. 

1. Ovaj Zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost, Područnom odsjeku Dubrava, radi daljneg postupanja. 


KLASA: 024-08/26-003/1571
URBROJ: 251-13-11-6/014-26-4
Zagreb, 14. srpnja 2026.

PREDSJEDNIK VIJEĆA
Mjesnog odbora Novi Retkovec

Dražen Rakitničan

GRAD ZAGREB
MJESNI ODBOR NOVI RETKOVEC
Vijeće Mjesnog odbora 

Zagreb, 14. srpnja 2026.                     

I Z V A D A K   I Z   Z A P I S N I K A
s 14. sjednice Vijeća Mjesnog odbora Novi Retkovec, održane 14. srpnja 2026.                     

Vijećnička pitanja i prijedlozi:
	Član Vijeća
	Kratak sadržaj pitanja ili prijedloga

	Svi vijećnici
	Članovi Vijeća raspravljali su o planiranoj izgradnji kružnog toka  na križanju Aleje javora, Sitnica i Ulice sljezova temeljem Prometnog elaborata koji je izradila tvrtka Elipsa – SZ d.o.o. 
  
Predlaže se da se od nadležnih tijela zatraži da se planiranoj izgradnji kružnog toka obavezno pristupi prije početka nove školske godine uz uvažavanje već prije traženog, da se prilikom izgradnje vodi računa o izvedbi povišenog središnjeg provoznog dijela, kako bi se spriječilo zalijetanje vozila preko rotora i ako je moguće da u sredini bude posađeno stablo ili ukrasni grm.  

	Svi vijećnici
	Nastavno na zaključak Vijeća MO Novi Retkovec donesen na 11. sjednici, traži se upućivanje požurnice radi hitnog ograđivanja ruševnog objekta nekadašnje privremene crkve sv. Pavla u Dubravi 256 (k.č.br. 8225, k.o. Dubrava), kako bi se spriječio neovlašten pristup, osobito djece, te mogućnost nastanka ozljeda.

	Svi vijećnici
	Predlaže se da se od nadležne podružnice zatraži popravak ogradnih panela u parku Sitnice i u parku Aleja lipa. 

	Svi vijećnici
	Traži se ponovo slanje požurnice za planiranu izgradnju polupodzemnih spremnika na adresi Aleja lipa 1a – 1h. 



KLASA: 024-08/26-003/1571
URBROJ: 251-13-11-6/014-26-5
Zagreb, 14. srpnja 2026.                     
      PREDSJEDNIK VIJEĆA
Mjesnog odbora Novi Retkovec

          Dražen Rakitničan

